Lo-Renz-O/malagasy-sentence huggingface dataset:
Fehezanteny tsy mitovy firafitra, mitovy vany, mifanohi-kevitra tak 8 lavitra mantsy isotry sy ampasampito raha ny vinavinan- drafarasoa. Fa akaiky ny elanelan ireo tanàna roa ireo raha ny herin-tsain i tsiresy. Lavitra mantsy fa akaiky isotry sy ampasampito ny elanelan ireo tanàna roa ireo raha ny vinavinan-drafarasoa raha ny herin-tsain i tsiresy mampibaribary ireo hevitra roa, izay toa mifanohitra kanefa mifampiankina, ary mitovy ihany ny fomba fanehoana azy.
Ao anatin’ny dren analamanga, cisco antananarivo no misy azy. Ny 27 may 1993 izy no notokanana sy nahaleo tena tanteraka raha toa ka mbola niaraka tamin’ny c. E. G. Teo aloha. Raha ny toerana misy azy indray, dia tafiditra ao anatin’ny boriborintany fahadimy, ao anatin’ny fokontany nanisana iadam- bola, faritra fahatelo.
Anisany azo anasokajiana ity asa ity koa ny feo noho ny feo mitana anjara asa lehibe eo amin ny firafitry ny teny. Manova ny endriteny ny feo araka izany amin ny teny malagasy. Afaka mifanolo na manolo izay singa tsy afaka miaraka aminy ny hasim-peo tsirairay avy. Tsy voafehin ny lalàna amin izany fiovana izany izy indraindray ka mandiso ny rafitra tokony ho izy satria misy ireo teny tsy manaiky ny fifanoloan ireo renifeo ireo ka mamorona feo hafa izay afaka miaraka aminy.
Haabom-pahalalan’ny mpamaky avara-pianarana, tsy nandia fianarana loatra toy izao no ambaran’i di mikasika ireo malagasy avy nandranto fianarana tany am- pita, raha tsy nahatanteraka ny velirano napetrak’izy ireo hoe hanasoa an’i madagasikara rehefa tafaverina fa nankaiza kosa lahy no hoe hadino ankehitriny ireo dina sy orimbato izay natsangana fahiny? Moa nankaiza ianareo, nankaiza no tsy heno feo ry rahalahy, mba hany koa, nametrahana ny toky? H. A, fiz ii hoy indray kosa izy raha nanentana ny vahoaka madinika mba hitolona mitraka ry miondri-dava! Avalony izao ny lasa! Aoka izay ny fandeferana ry namako tantsaha sy mpiasa! Mijoroa fa eran-tany ireo mpitrongy namanao indreo mikiaka kiakan’ady sy miantso hoe andao! ’ v a lah 11
Koa, tamin’ny taona 1863 dia nahazo tany teo mahamasina ny misiôna katôlika, ary efa-taona taty aoriana dia tapaka ny hevitra fa hasiana fiangonana iray koa eo. Araka ny tahirin-kevitra dia tsy nisalasala ireo mompera niara-nidinika, fa satria efa misy ny egilizin’i fo masin’i jesoa, ny egilizy eo ambany fiarovan’i maria renin’i jesoa ihany koa toraka izany dia rariny raha mba hisy ny fiangonana atokana ho eo ambany fiahian’ilay ray mpitaiza an’i jesoa dia i md josefa. Koa raha vao nitsidika ny volana marsa 1868, na dia mbola tsy vita tanteraka aza ny trano dia notokanana ny egilizin’i md josefa, satria ny volana marsa dia volan’i md josefa.
Nampiasa fingadona maromaro ny mpanoratra raha niresaka momba ny fahafatesana sy ny zava-mitranga ao anatin’izany. Ny fingadona lila miverimberina eo amin’ny isan’andalana eoamhony eo, dia ngadona famindrana mitory fahalasanana. Ny fahafatesan’ny rain’ny mpanoratr aeto nasehony tamin’ny alalan’izany, ka nilazany hoe, fara-fofon’ainy, nisy ny fara-teniny, nisy tsiky, fara-tsiky, nasehony tamin’ny fingadona lila narahina ralila 167, kosa, ny fitoniana naterak’izany teo amin’ny maty. Ny filentehan’ny androm-piainan’ilay olona miandalana teo am-pialana aina sy ny fiafaran’ny fihetsdiny io. Teo koa ny fampitonian-tena sy fampiononam-po tsy maintsy nataon’ny mpanoratra nanoloana ny fahoriana. Eo amin’ny andalana fahatelo, tapany faharoa dia nahitana fingadona izay maneho ny fahatanterahan’ny fihetsika farany tian’ilay olona naseho teo am-pialana aina. Manaraka izany, nambaran’i nasolo tamin’ny fingadona lila narahina iambe eo amin’ny andalana fahaefatra, tapany voalohany , ny fahanginana tanteraka teo amin’ilay maty sy ny fara-fahatsapany fahoriana. Namaranan’ny mpanoratra azy ny fingadona taralila, nentiny naneho ny fo torovan’alahelo teo am-para-pamoiza-maso an-drainy. Izany fihetseham-po samihafa izany no narindran’ny mpanoratra hifanaraka amin’ireo fingadon-tononkalo isan-karazany, mba hatakaran’ny mpamaky izany. Raha fintinina izay voalaza rehetra teo, nataon’ny mpanoratra namborahana ireo fihetseham-po vokatry ny zava-nidona taminy ary koa namoahany ny fahatsiarovana ireo jaly sy fahoriana nanjo ny malagasy ny fingadona lila , ralila ary taralila ankoatra ireo voatanisa ireo dia nahitana fingadona hafa ihany koa ao amin’ny tononkalon’i nasolo. Nampifandraisiny hatrany amin’ny hevitra amam-pihetseham-po raketiny ny fampiasana azy ireny.
Teorian’ny fifandraisana i jakobson dia nandinika ny momba ny fifandraisana; aminy dia mety hiainga amin’ny alalan’ny teny ny fifandraisana fa tsy voatery hisy feo. Ao anatin’ny serasera dia tsy maintsy misy mpandray anjara roa farafahakeliny dia ny mpiteny izay mpandefa hafatra sy ny itenenana izay mpandray ny hafatra. Ireo dia tsy maintsy ao anaty seha- pitenenana iray; ary miombina rafi-pamantarana ka misafidy ny fomba entina manatanteraka ny serasera3.
Eto dia efatra ny fehezanteny mifamaly ary fehezanteny lava avokoa. Ataon’ny mpiteny izany andotoana ny sain’ny mpifanandrina aminy. Ny hevitra atao sesi-mototra tokoa mantsy dia mampikorontan-tsaina ny mandre azy. Ny hevitra tian’ny mpiteny haroso eto moa dia ny fampihariharina ny anaovan’izy mpiteny ny itenenana izay hampahitany loza tokoa. Milalao amin’ny feo eto ny mpiteny, ka ny paronomase no ampiasainy amin’izany. Ny voambolana iray izay anaram-borona dia ezahina averina, ovana endrika anehoana ny fomba fiady ampiharina amin’ny itenenana sidintsidina hasidintsidiko vorondreo hitoreo takatra takatry tararaka hiraraka anomezany endrika ny ambarany ireo no sady misarika ny mpihaino hifantka amin’izay voalaza. Mitranga eto ihany koa izany ny fanovana endri-javatra azo avy amin’ny fanafoanana ny oharina. Ny oharina dia ny itenenana ary ireo karazam-borona efatra no anoharana sidintsidina, vorondreo, takatra ary tararaka.
Miroso amin’ny fanaovana famelabelarana azy. Rehefa nandinika ny tenanay dia z. D roa isaky lohahevitra no hitanay fa tokony hanaovana an’io fomba io, ireto avy izany ao amin’ny lohahevitra 1 ny olo-marina sy ny fampandrosoana, ny manam- pahaizana sy ny fampandrosoana, ao amin’ny lohahevitra 2 ny loharanon’ny hasin’ny tsirairay, ny tanora sy ny avara-pianarana ary nyfahefana amam-pitondrana. Noho izany fahadisoana lehibe ny nataon’i a raha nampanao tao anatina famelabelarana tokana ireo z. D rehetra tao anatin’ny lohahevitra ny hasin’ny tanindrazana sy ny fahefana amam-pitondrana, hany ka nosafosafoina daholo fotsiny ny lesona momba azy ireo fa tsy nisy fahalalana tena nisongadina. Ny tianay hambara dia z. D iray ho an’ny famelabelarana iray, mba hifantohana tanteraka amin’izay hevitra rehetra manan-danja mikasika io lesona io. B.1.2. Ny fitsinjara ny sokajy hanatanteraka ny famelabelarana heverinay fa mahomby kokoa ny famelabelarana ny lesona iray raha maromaro ny sokajy manatanteraka azy mba hahamaro ihany koa ny fahalalana sy ny hevitra havoaka momba izany. Sokajy efatra no soso-kevitra arosonay hanao ny famelabelarana ny z. D tsirairay, izany hoe sokajy miisa 16 no homanina satria lesona efatra no hovelabelarina, anjaran’ny mpampianatra kosa ny mitsinjara ny mpianatra rehetra ho ao anatin’ireo sokajy 16 ireo, mba ho samy mandray anjara avokoa. Homena toromarika tsara ny mpianatra mba tsy hisy hitovy ny hevitra nomanina, hisakanana ny mety ho fakan-tahaka hataon’ny sokajy sasany. B.1.3. Ny fomba hoentina manatanteraka ny famelabelarana miomana ihany koa mpampianatra amin’ny fanazavana amin’ny mpianatra ny fomba hoentina manatontosa ny famelabelarana. Ilaina hatrany ny fampahatsiahivana ny momba izany amin’ny mpianatra mba hampizotra tsara ny asa hatao, sady somary fohy rahateo koa ny fotoana hanatanterahan’ny sokajy efatra tsirairay ny anjarany. Fampahatsiahivana hoy izahay satria efa nozarina hanao famelabelabelarana izy ireo hatrany amin’ny kilasy ambany. Toy izao ny toromarika homena azy ireo mialoha lazaina voalohany ny loharano nanovozan-kevitra sy ny momba ilay olona raha nisy ny olona nanaovana fanadihadiana soratana eny amin’ny solaitrabe filazana ny drafitra soratana eny amin’ny solaitrabe , ny fanatanterahana ny votoatiny famelabelarana , adihevitra sy fanontaniana apetraky ny eny an-toerana, famintinana izay voalaza mpianatra eny an-toerana .
Ny fikirakirana karazan-dahateny any an-tsekoly, indrindra ny lahateny mandresy lahatra no ahazoana mitarika ny mpianatra hanome lanja ny teny malagasy sy hahatsapa ny antony ilana izany eo amin’ny fiainana andavanandro ka tsy hahafaty maso ny teny malagasy manoloana ny fanjakazakan’ny teny vahiny eto madagasikara. Noheverinay ho zava-dehibe noho izany ny firotsahana an-tsehatra amin’ny fandalinana ny lafiny haiteny ato amin’ny sampana teny sy soratra malagasy.
Vokatry ny fanaovana famelabelaran-kevitra rehefa manao famelabelaran-kevitra ny mpianatra dia hita ho miasa saina noho ny tahotra ny hiteny imason’ny mpiara-mianatra. Ny mahatonga izany dia noho ny tsy fahazarana miteny eo anatrehan’ny olona, ary ndrao tsy handeha araka ny nanomanana ny fandraisana fitenenana. Nandritra ny famelabelarana dia niavaka ho roa ny fihetsik’ireo mpanolotra. Ao ireo nandray fitenenana no niondrika namaky ny takelaka nanomanana izay hotenenina. Tsy sahy
Mahavariana anay fony izahay tany ampitan’ny ranomasina, ny nahatsikaritra fa ny akondro nohafarana tany amparan’ny tany fa iray alina kilometatra izay akaiky indrindra, dia mitovy vidy noho ny paoma sy ny paiso nalaina tetsy amin’ny roapolo kilometatra manodidina an’i paris sy bruxelles.
Ny talenta ao aminy manana fanahy mihoatra ny ananan ny rehetra ny poeta. Ankoatra ny saina, ny fo, ny fanahy itoviany amin ny olon-drehetra, dia manana hery hafa tsy ananan ny olon-tsotra izy fanahin ny poeta mihoatra ny ara-batana sy varavaran-telon izao tontolo izao irery mahalala, tafiditra mivantana anivon ny tsy fantatra anefa manindao 57, hoy i randja zanamihoatra. Tsy izay rehetra te hanoratra dia manoratra tokony hosoratana fa tsy zavatra azo anaovana tonga dia mijoloka tsy akory ny literatiora. Ilana talenta sy fanomezam-pahasoavana manokana izy, koa izay tsy voaantso aleo mihataka. 58
Rabe mba tantaraonareo amiko ny fomba nahafatesanareo ny afo haingana teo, ry ireto a! Rasoa f’angaha mbola taiza indray moa ianao io, rabe, no tara? Rabe hatao ahoana izany, ry rasoa, fa ny fomba namonoanareo ny afo tamin’ny rivotra be iny no nanao ahoana? Mitary tsotra ihany no nanaovanay azy teo satria mandrivotra ny andro no sady vao manomboka ny afo, dia noterenay tamin’ny sisiny roa ny famonoana azy. Saika sahirana ihany izahay, saingy sahala amin’ny tselatra ery i soalava namono azy. Soalava ka tsy misangisangy mihitsy anie io afo io raha nahazo lalana teo e! Betsaka ny zavatra hosinimbany, ka tsy maintsy may sy kila forehitra daholo izay toerana nandalovany. Rasoa misaotra anareo lehilahy tokoa aho, fa izahay moa hahavita inona eo, fa manampy sy mamporisika anareo ihany! Rabe edrey! Izahay no misaotra anao; fa tsy ho nahery tokoa raha tsy nisy anareo vehivavy. Mitary sy soalava marina izany! Ha! Rabe fa, hono, hoy aho, ry zanaka ! Mitary ahoana izay, rabe?
Nambara tany aloha fa isan’ny imasoan’ny fanjakana ankehitriny ny hanaparitaka manerana ny nosy ny fomba fandrindram-piterahana, ary koa ny hampiasan’ny olona rehetra izany. Raha ny ao vodiriana manokana dia tany amin’ny taona 1994 tany ho any no nanomboka nizara ny fomba fandrindram- piterahana ny csb ii vodiriana. Manao fanentanana mahakasika izany ny tompon’andraikitry ny fahasalamana isaky ny fotoana mahavory olona, toy ny andro fety, ny andro tsena, ary ny andro fanaovana vakisiny sy fisafoana eny amin’ny tobim-pahasalamana. Tato aoriana dia tonga tany an-toerana ny fikambanana tsy miankina ong adra nampianatra ny olona ny tekinika momba ny fambolena ary koa nanentana azy ireo handrindra ny fiterahana; nisy fanofanana ireo tantsaha maodely tamin’izany fotoana izany ka nampianarana azy ireo ny fomba fampiasana fimailo. Anisan’ny fomba iray naharesy lahatra ny olona maro tao amin’ny kaominina vodiriana hanao ny fandrindram-piterahana izany. Ankehitriny, misy ireo mpanentana ara-pahasalamana, isaky ny fokontany izay nahazo fanofanana avy amin’ny fanjakana, mitaona ny olona hanao ny fandrindram-piterahana ary koa mizara izany. Anisan’ny mahataona olona maro koa izy ireny noho izy akaiky kokoa ny tantsaha, na eo amin’ny toerana misy azy izany, na eo amin’ny fomba fifandraisana aminy. Manampy izany rehetra izany ny peta-drindrina sy ny haino aman-jery isan-karazany. Voarain’ny mponina ao vodiriana ny fandrindram-piterahana ary miroborobo tokoa izany noho ireo fanentanana samihafa ireo. Raha toy izay ny fomba nampidirana azy, handeha hojerena indray ny fiheveran’ny olona azy.
Raha vao miresaka ny hoe kristianina, dia tonga ao an-tsaina avy hatrany ny finoana an’andriamanitra. Tahaka ny mpino rehetra eran’ny madagasikara, dia miditra am-piangonana, manompo, midera ary manati-tsaotra an’andriamanitra, ihany koa ny olona ao amin’ny faritra imamo.
Raha dinihina ny endri-teny dia ahitana ny teny hoe andriana, vavy, lanitra io ohatra io. Ny andriana dia anarana niantsoana ny olona masi-mandidy teo amin’ny fitondrana fahiny ary nisy tamin’izy ireo no vehivavy. Na dia eto an-tany aza no misy ny vehivavy, io teny io dia fanandratana azy nohon’ny hatsarany ary indrindra satria, raha ireo lahabolana am-bava mirakitra ny ela no jerena dia avy any an-danitra ny vehivavy. Ka io fihaviana hafa kely io dia anisan’ny laza masaka fanamboniana ny hatsaran’ny vehivavy. Raha adika ara- bakiteny dia hoe andriana vavy avy any an-danitra. Laza masaka fampiasa amin’ny vehivavy tsara tarehy izy io ankehitriny. Fomba fiteny natao hilazana tafahoatra ny hatsaran’ilay vehivavy iray.
Araka izao antontanisa izao dia hita fa, ny vehivavy sy lehilahy eo anelanelan ny 15 ka hatramin ny 25 taona no be indrindra eo an-toerana. Manaraka izany ireo eo anelanelan ny 40 ka hatramin ny 50 taona, ary fahatelo ireo eo anelanelan ny 25 ka hatramin ny 30 taona. Ireo hafa kosa dia saika manodidina ny 100 ka hatramin ny 500 isa, ary ny vitsy indrindra dia ireo 60 taona no ho miakatra. Izao antontanisa izao dia maneho fa, fiarahamonina ahitana fahamaroan ny zatovo sy tanora ny eo amin ny fokontany 67 ha avaratra atsinanana. Araka ny nambaran ny filoham-pokontany dia, antontanisa vonjimaika ihany ireo. Antontanisa nentina nanatanterahana tetikasa iray. Maro ireo olona tsy misoratra amin ny fokontany, monina eo an-toerana. Efa ela ihany koa no tsy nisy fanisam-bahoaka teto madagasikara. Raha izay àry ny mponina dia horesahintsika manaraka izao ny amin ny fari- piainan ny mponina eo an-toerana.
Anarana johasy no anarany fiaviana avy ao manjakandriana andraikitra mpianatra ho dokotera v. A. , tak11 toe-batana mainty ny fihodirany, tsotra malama ny volon-dohany, maranidranitra endrika, solampilampy handrina, iva tsanganana v. , tak.188 toetra olona sariaka manintona ny fijeriny miramirana, ny molony tsy ilaozan-tsiky v. , tak.188 anjara toerany ao amin’ny tantara naman-drobena, nanambady an’i nary v. , tak.187 izay efa nokasain’i robena hampakarina. Hojerena aorian’izay indray ny momba ny mpandray anjara ravaka.
Ek a a e leha o. Ahay itoy moa dje zendana raha nahare y neno antsiva na eno. An-kre ana a y ahay ma osy nahare y neno antsiva. Navela aby ny raha namboarina. Misy i o koa an-ta àna e y? Iza koa ny maty e y? Ahay nisasa nandalo lesara avy tetoy iza kay no maty an-ta àna e y ’zao? 95 siary hoy izy iendrin’i bako, iendrin’ leviloma. Ha ! Dje tsy nahazaka koa. He ! Lezalahy, hoy ahay dje mba raha tampoka neno fahafatesana. Dje niakatra lahate y moa. Avy eto ase a mifa ontany mivoria ny namparary an- drafotsy.
Ny andro maro efa nandriany, ny fotoana hahasitranana tsy hita manangasanga akory, ny tsy fahampiana madinidinika manetoketoka ny fony, ny tsy fahitany olona eo aminy afa-tsy koto malalany, ireny rehetra ireny indray dia nahitany ny ora nihalava dia nihalava. Havandra nahapotika ny eritreritr’i raivo no injay re nipatraka tao an-trano hono ho’aho ry koto, dia tsy nanome na inona na inona tokoa ve ramatoa? Ka hoe tsy nanome izy ho’aho, k’ity neny ity koa. Ary nahoana angefany, moa na tsy nanome aza izy e? Ataoko ity misy vola aty amiko. Omaly sy androany aho izao, nahazo iraimbilanja enina, ka vao ny anankiray monja no lanintsika mianaka. Fa rehefa sitrana ineny, ka misy ambiny ny vola, dia mba mividy kanety kely aho fa nankaiza ny anao? Lasan’ny ankizy ankizy iza? Any. Ankizy any no nomeko azy firy no nomenao azy? Izy rehetra ho aho, fa maninona angefany e? Ineny ity kosa tsy manana izy tsinona. Ary mbola nitohy ihany ny alina, ny alin’orambaratra ka nandrotsirotsy an’i koto hatory alohan’ny marariny. Fa tokony ho tamin’ny misasakalina eo ho eo, dia indro taitra izy, fa nahare an-dreniny niantso azy, nanadina azy, niantsoantso azy nanakofokofoka azy, anefa olona nivaroraka tsy nahateny sahady, fa nihasempotra, no hitany. Nihena velona koto, fa mbola tsy fahitany ny toy izao. Tsy fantany izay vonjy tokony hatao, afa-tsy ny manamboatra ny ondan-dreniny, ary koa nampidina tamin-kovitra ro mangatsiaka eran’ny sotro tao am-bavany; injay nody kely ny ain-draivo. Niteny izy, anefa izao ihany no voatonony dokotera nitady dokotera ilay reny malalany! Ny orana efa nijanona anefa ny alina dia ali-maizim-pito tokoa ary tany ivelany tany, tany alan-trano tany, toa nisy fahanginana nafafin’ny matoatoa sy ny mpamosavy hamandriany ny zaza
Soa an, an, ny toe-tsain ireo voalaza fa vahoaka entina, madinika ireo mihitsy 930- no efa lomorina, kamo hivoatra na inona lazain i koto, na inona. Eto ve izao ohatra efa misy zoridira, misy maloto, dia iray metatra avy eo, manendy mofo? Manome poizina ny mpiara-monina. Tsy mba afaka ny handefitra tsy hivarotra
Tsy hoe mpamaky lay akory izahay amin’ny fanadihadiana na ny toerana na ny lohahevitra; efa maro ireo mpandinika nirotsaka nandalina teo amin’ny sehatra samy hafa. Mikasika ny kaominin’i vodiriana manokana, ny pasteur beby harilala dia nanao fikarohana tany an-toerana mikasika ny teôlôjia, kany lohahevitra niompanany dia ny tantaran’ny fiangonana fjkm vodiriana tao anatin’ny vanim-potoana iray. Ny mpikaroka iray antsoina hoesimeon rajaona ihany koa dia nanao fikarohana antrôpôlôjika tao ambatolampy, fokontany iray ao anatin’ny kaominin’i vodiriana. Ny lohahevitra nifotorany dia mikasika ny fitsitokotokoan’ny mponina any an-toerana. Momba ny lohahevitra fandrindram-piterahana ihany koa, efa maro dia maro ireo nialoha lalana anay tamin’ny fandinihana izany. Ao ireo nanompana izany teo amin’ny lafiny fitsaboana toa an-dry rakotonandrasana tamin’ny 1994 thèse de doctorat , ravaomalala wiliam 1993 thèse de doctorat efa nisy ihany koa ireo nialoha lalana teo amin’ny fandalinana antrôpôlôjika toa an- drazafimalalambolatiana elisah, izay nanadihady mikasika ny fomba fandrindram-piterahana tany amin’ny faritr’i manandona, distrikan’ antsirabe ii, faritr’i vakinankaratra. Teo ihany koa ny fikambanana fomban-drazana sy fivoarana nanadihady tamin’ny fomba sôsiôlôjika sy antrôpôlôjika momba ny fandraisan’ny vehivavy anjara eo amin’ny fiainana andavanandro amina faritra vitsivitsy eto madagasikara, manoloana ny fandrindram-piterahana. Ireo mpandinika samy hafa ireo dia samy manindry sy mamerimberina ny momba ny olana ateraky ny fitomboan’ny mponina eto madagasikara. Mahasahana ny lafi-piainana rehetra izany ny toe-karena, fahasalamana, fanabeazana aman-kolontsaina. Voalaza, araka izany, fa anisan’ny
Ravelojaona, firaketana ny fiteny sy ny zavatra malagasy, imprimerie tananarivienne, 1960, tak.157-158 63rakibolana ho an’ny ankizy sy rakipahalalana, éd, idac zébu francophone, 2010, tak.299 64 jaovelo- dzao r , mythes, rites et transes à madagascar, éditions ambozontany analamahitsy, tak.107 le joro s’opère par les parents, de la part des ancêtres, aux avantages des enfants. Bénédiction, souhait, prière et culte aux ancêtres, constituent une nécessité absolue, à défaut de laquelle, le prétendu bénéficiaire subira inéluctablement des préjudices la vraie définition du joro, bien que celle-ci n’ait aucune prétention exhaustive, ne saurait faire abstraction d’une de ses caractéristiques des plus essentielles, sinon la seule, à savoir le hasina, sacré. 65 abinal, op, cit. Tak. 137 cadeau en vivres offert à un étranger, nourriture, ration.
Fon-dreny mangoraka ny zanany no hita eto. Tsy zakany ny mahita ny zanany mandrotsa-dranomaso, noho ny alahelony ity reniny izay mizaka ny ditram-badiny. Fehezanteny fohy tsy ahitana afa-tsy enti- milaza sy lazaina no ampiasain’i tina. Nampiasa io fehezanteny io izy mba hampitoniana haingana an’i hery izay efa tena vonton’alahelo. Tsy nataony nitarazoka ny fehezanteny satria tiany ho tody haingana any amin’i hery ny hafatra. Mampiasa io fehezanteny tsy ahitana afa-tsy enti- milaza sy lazaina io ny mpanoratra rehefa resaka tsy dia be safarin-teny loatra no hifanaovan’ny mpandray anjara. Raha mampahery an’i hery zanany i tina eto dia heveriny fa afaka hampitony azy io fehezanteny io.
Endrika fifanoloana fiovana hasim-peo na rafi-tsindrim-peo ao anaty hasin-teny iray ny fifanoloana73. Fa eto dia fifanoloan-kasim-peo amin ny mpanamarika fotoana no resahina. Endrika iray isehoan ny hasin-teny fanehoam-potoana ny fifanoloana. Amin izany fifanoloana izany, misy ny fifamaliana telo lafy m n h fifanoloana telo lafy m n h mariky ny ankehitriny sy lasa ary ho avy; ampiasaina miaraka amin ny voanteny aman-tovona mx-, izany hoe ireo voanteny aman-tovona m , ma-, mi-, man- ohatra mody nody hody matavy natavy hatavy mipetraka nipetraka hipetraka mandray nandray handray
Ny fifaneraserana tamin’ny hafa tsy nionona fotsiny tamin’ny fahaizana voajanahary tao anatiny i irako ammi. Nampandroboniny sy novelariny tamin’ny fijerena sy fankafizana asa soratra malagasy ny talentany. Fialam-boliny rahateo moa ny vaky boky, ka zary fahafinaretana ho azy mihitsy ny mihanoka ao amin’ny sora-kanton-dry dox sy rado, izay samy sangany teo amin’ny sahan’ny literatiora malagasy. Ny fomba fanoratr’izy ireo sy ny endrika anehoany ny tononkalony no mahaliana sy mahasarika azy amin’izany. Manginy fotsiny, hoy ihany izy, ireo hevitra mipoapoaka sy tsara petraka ao anatiny. Anisan’ny notovoziny tamin’ireo mpanoratra ireo ny tononkalo manana endrika sonnet izay endrika tena nahafantarana an’i dox. Ohatra amin’ireny ny sonnet ho an’ny mpanabe va lah.12. Hita araka izany fa ny talenta ananany sy ny fikolokoloana izany, tamin’ny alalan’ny fifaneraserana tamin’ny asa soratr’ireo mpanoratra ngezalahy no nahavitan’i irako ammi ny asa sorany. Andeha hojerena manaraka ny amin’ireo singa mifamatotra amin’ny asa soratra.
Tsy vitsy ny mitaraina amin’ny fomba fiasa misy eo amin’ny fitsarana sy ny mpitandro ny filaminana, ka tsara raha jerena voalohany ny momba izany. 3-4-1-1 fanavaozana ny lalàna hifanaraka amin’ny kolontsaina malagasy fanovana eo amin’ny fitsarana ny mpanao lalàna dia tokony hamantatra tsara ny fepetra misy sy ilaina eto madagasikara eo amin’ny lafiny jeografika, ara-toe-karena, ara-sosialy. Miankina amin’ny fahafantarana izany zava-misy izany no hahafahanan’ny mpanao lalàna mampifanaraka ny zava-misy sy ny lalàna izay hampiharina. Amin’ny ankapobeny dia izao no fepetra tokony hojerena amin’ny ankapobeny, eto madagasikara; ny mpitory na ny torina dia mahantra avokoa, sarotra amin’izy ireo ny miatrika ny fitsarana izay lavitra ny toerana misy azy, ny fitadiavana mpisolovava dia lafo dia lafo nefa ny tantsaha mahantra, voatery izy ireo mandany vola be raha toa ka mihasarotra ny fifandirana ka mamonjy fitsarana lavidavitra kokoa; noho izany dia voatery mandany sy mivarotra ny ambim-bava sy izay tahiry tao anatin’ny taona maro izy ireo, izany hoe; na ny mpitory na ny torina dia samy lany vola sy fananana avokoa. Noho izany, ny mpanao lalàna dia tokony hiahy ireo tantsaha mba hanana fahalalahana eo amin’ny fifaneraserana amin’ny raharaham-pitsarana mba tsy hanaovan’izy ireo sorona ny fananany. Etsy andanin’izany, ny tantsaha dia mbola mijaly amin’ny tsy fahaizana taratasy indrindra ny tsy fahalalana ny lalàna. Ny tsy fahafantarana ny lalàna sy ny fomba fandraisana azy dia miteraka olana satria ny fanambarana ofisialy ny ny fampiharana ny lalàna vaovao amin’ny gazety dia zava-dehibe, manomboka amin’ny famoahana azy amin’ny gazety dia manan-kery ny lalàna, azo ampiharina avy hatrany; betsaka nefa ny tsy mahafantatra izany, noho izany tsy mahafantatra ny zony sy ny adidiny izy ary ny lalàna mifehy azy. Misy anefa